
LIETUVOS RESPUBLIKOS
LIGOS IR MOTINYSTĖS SOCIALINIO DRAUDIMO ĮSTATYMO 21 STRAIPSNIO PAKEITIMO
ĮSTATYMAS

2009 m.		d. Nr. 
Vilnius

(Žin., 2000, Nr. 111-3574; 2002, Nr. 123-5535; 2004, 25-750; 2006, Nr. 72-2676; 2007, Nr. 77-3042, Nr.132-5346, 5347; 2008, Nr. 74-2864)



1 straipsnis. 21 straipsnio 1 ir 4 dalių pakeitimas 
Pakeisti 21 straipsnio 1 dalį ir ją išdėstyti taip:
„1. Motinystės (tėvystės) pašalpos dydis nuo nėštumo ir gimdymo atostogų pabaigos, kol vaikui sueis vieni metai, yra 90 procentų, o kol vaikui sueis dveji metai,  – 50 procentų pašalpos gavėjo kompensuojamojo uždarbio dydžio.“
2. Pakeisti 21 straipsnio 4 dalį ir ją išdėstyti taip: 
„4. Jeigu apdraustasis, kuris gauna motinystės (tėvystės) pašalpą, turi draudžiamųjų pajamų, kurių dydis mažesnis už motinystės (tėvystės) pašalpą (bendrą šių pašalpų sumą), jam, iki vaikui sukaks vieni metai, mokamas šios pašalpos (bendros šių pašalpų sumos) ir jo atitinkamą mėnesį turėtų draudžiamųjų pajamų skirtumas, o kol vaikui sukaks dveji metai, - pašalpa mokama neatsižvelgiant į tai, ar apdraustasis turi draudžiamųjų pajamų.“

2 straipsnis. Baigiamosios nuostatos
1. Paskirtos ir (ar) mokamos motinystės (tėvystės) pašalpos iki 2009 m. rugpjūčio 1 d. bei naujai skiriamos motinystės (tėvystės) pašalpos nuo 2009 m. rugpjūčio 1 d. iki 2010 m. gegužės 1 d. mažinamos 10 procentų iki 2012 m. balandžio 30 d., bet ne mažiau kaip iki Vyriausybės nustatytos minimalios mėnesinės algos.
2. Motinystės (tėvystės) pašalpos nuo 2010 gegužės 1 d. skiriamos pagal šio įstatymo 1 straipsnio nuostatas.


3 straipsnis. Įstatymo galiojimas
1. Šis įstatymas, išskyrus 1 straipsnį, įsigalioja 2009 m. rugpjūčio 1 d.
2. Šio įstatymo 1 straipsnis įsigalioja 2010 m. gegužės 1 d.


Skelbiu šį Lietuvos Respublikos Seimo priimtą įstatymą.

